CELEX: 62018CN0201
Language: el
Date: 2018-03-19 00:00:00
Title: Υπόθεση C-201/18: Αίτηση προδικαστικής αποφάσεως την οποία υπέβαλε το cour d’appel de Mons (Βέλγιο) στις 19 Μαρτίου 2018 — Mydibel SA κατά État belge

28.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/15
            
         Αίτηση προδικαστικής αποφάσεως την οποία υπέβαλε το cour d’appel de Mons (Βέλγιο) στις 19 Μαρτίου 2018 — Mydibel SA κατά État belge
   (Υπόθεση C-201/18)
   (2018/C 182/18)
   Γλώσσα διαδικασίας: η γαλλική
   
      Αιτούν δικαστήριο
   
   Cour d’appel de Mons
   
      Διάδικοι στην υπόθεση της κύριας δίκης
   
   
      Εκκαλούσα και αντεφεσίβλητη: Mydibel SA
   
      Εφεσίβλητο και αντεκκαλούν: État belge
   
      Προδικαστικό ερώτημα
   
   Πρέπει τα άρθρα 14, 15, 168, 184, 185, 187 και 188 της οδηγίας 2006/112/ΕΚ της 28ης Νοεμβρίου 2006 του Συμβουλίου, σχετικά με το κοινό σύστημα φόρου προστιθέμενης αξίας (1), να ερμηνεύονται και να έχουν εφαρμογή κατά τρόπον ώστε να είναι δυνατή η αναθεώρηση/διακανονισμός του ΦΠΑ επί επενδυτικού ακινήτου για το οποίο ορθώς ασκήθηκε το δικαίωμα εκπτώσεως του αρχικού φόρου, όταν το εν λόγω επενδυτικό ακίνητο αποτέλεσε αντικείμενο πράξεως «sale and lease back» (πωλήσεως και επαναμισθώσεως), δεδομένου ότι:
   
               —
            
            
               η σύμβαση «sale and lease back» αποτελείται από τον ταυτόχρονο συνδυασμό της παροχής δικαιώματος επιφάνειας (δηλαδή προσωρινού εμπράγματου δικαιώματος) εκ μέρους του υποκειμένου στον φόρο σε δύο χρηματοπιστωτικά ιδρύματα και της χρηματοδοτικής μισθώσεως εκ μέρους των εν λόγω δύο χρηματοπιστωτικών ιδρυμάτων στον υποκείμενο στον φόρο·
            
         
               —
            
            
               η εν λόγω πράξη «sale and lease back» συνιστά πράξη αμιγώς οικονομικού χαρακτήρα με σκοπό την αύξηση της ρευστότητας του υποκειμένου στον φόρο·
            
         
               —
            
            
               δεν επιβλήθηκε ΦΠΑ στην πράξη «sale and lease back» (πώληση και επαναμίσθωση)·
            
         
               —
            
            
               το επενδυτικό ακίνητο παρέμεινε στην κυριότητα του υποκειμένου στον φόρο και χρησιμοποιήθηκε στο πλαίσιο της φορολογηθείσας δραστηριότητάς του κατά τρόπο συνεχή και διαρκή, τόσο πριν όσο και μετά τη σύναψη της πράξεως.
            
         Συνάδει μία ερμηνεία και εφαρμογή των ως άνω διατάξεων η οποία συνεπάγεται αναθεώρηση/διακανονισμό του αρχικώς εκπεσθέντος ΦΠΑ, με την αρχή της ουδετερότητας του ΦΠΑ και/ή την αρχή της ίσης μεταχειρίσεως;
   
      (1)  EE L 347, σ. 1.